钦定古今图书集成/明伦汇编/氏族典/第392卷 > 李垂
## 钦定古今图书集成/明伦汇编/氏族典/第392卷 > 李垂

按《宋史李垂传》：“垂字舜工，聊城人。咸平中，登进士第，
上兵制将制书，自湖州录事参军召为崇文校勘，累
迁著作郎，馆阁校理。上《导河形胜书》三卷，欲复九河
故道，时论重之。又累修起居注。丁谓执政，垂未尝往
谒。或问其故，垂曰：‘观其所为，必游朱崖，吾不欲在其
党中’。谓闻而恶之，罢知亳州，迁颍、晋、绛三州。明道中”
还朝，李康伯谓曰：“诸公欲用为知制诰，但宰相未尝
相识，盍一往见之？”垂曰：“我若昔谒丁崖州，则乾兴初
已为翰林学士矣。”执政知之，出知均州，卒。